procesaur/Wiki.mk huggingface dataset:
Гимназија „Кочо Рацин“ - Велес

Гимназијата „Кочо Рацин“ се наоѓа во Велес, Општина Велес.
1 Основање и развој
Гимназијата била основана во школската година 1857/58 и било прво словенско училиште што давало повисоко образование од основното. Истата година било основано друго гимназиско (класно) училиште. Во седумдесеттите години ова класно училиште прераснало во IV-класно по што дошло до соединување на двете училишни настојателства во едно. Периодот на поранешна Југославија бил период на прогресивни идеи и борба против ненародниот режим, па поради комунистичка активност, голем број ученици биле сослушувани од полициските власти, а Лазо Богданов и Ганчо Хаџипанзов биле исклучени од гимназијата.
1.1 Настава на македонски јазик
На 1 февруари 1945 во просториите на тогашната гимназија се собрале голем број родители и ученици и со скромна приредба го одбележале отпочнувањето на наставата во Гимназијата, за првпат на македонски јазик. Бил назначен директор и единаесет професори, а од истата година Гимназијата го носи името „Кочо Рацин”.
1.2 Штрајк од 1942
На 14 март 1942 учениците од велешката гимназија организирале тридневен штрајк, на кој му се придружиле и голем број работници кои енергично протестирале против одлуката на училишните власти за исклучување на учениците скоевци.
1.3 Бојкот во 2015
Славењето на 73 години од штрајкот на велешките гимназијалци прерасна со бојкот на настава.
Измените во реформираното средно гимназиско образование од страна на Владата на Р Македонија и Mинистерството за образование и наука (МОН) предизвика револт кај учениците во гиманзијата. Тие добија поддршка од Средношколски пленум-Велес и почнаа со бојкот на наставата.
Бојкотот беше згаснат за само еден ден од страна на директорот на гимназијата.
2 Освоени награди
Во изминатите шеесетина години работење учениците и наставниците, како и гимназијата како институција имаат добиено голем број признанија, пофалби и награди. Повеќе од дваесет наставници се одликувани, осум се добитници на ''Златната плакета од СИЗ за образование'', пет се добитници на ''Ноемвриското признание'' од Општина Велес, двајца особено истакнати педагошки работници и уште многу други награди и признанија. Гимназијата како институција ја освоила ''Деветтоноемвриската награда на Собранието на Општина Велес'' во 1974, и ''Климентовата награда'' добиена во 1977.
3 Познати личности кои учеле во ова училиште
* Ганчо Хаџи Панзов
* Лазо Богданов
* Димитар Апасиев
* Васил Зафирчев
СУГС „Кочо Рацин“ - Скопје

СУГС „Кочо Рацин“ (целосно име: Средно училиште на Град Скопје „Кочо Рацин“) — средно училиште во Скопје, Општина Ѓорче Петров.
1 Историја
Гимназија со паралелки на економско училиште „Кочо Рацин“ било основано во 1964 година, во монтажна барака од англиски вид, која е изградена како временска градба со помош на странските земји кои помогнале на изградбата на Скопје по катастрофалниот земјотрес. Со остварување на мрежата за насочено образование во 1982/83 година, паралелките биле од текстилна и кожарска струка. Во 1994/95 година, повторно биле воведени гимназиски паралелки, па до денес бројат 19 гимназиски и 12 од текстилна струка. Поранешното име на установата била Државно средно училиште (ДСУ) „Кочо Рацин“.
2 Познати личности кои учеле во ова училиште
* Сокол Митровски - поранешен градоначалник на Општина Ѓорче Петров
* Димитар Атанасовски - познат ТВ водител, медиумска и радио личност.
* Петар Гошев - поранешен Гувернер на НБРМ
* Трајко Славевски - поранешен претседател на Собранието на Македонија.
* Александар Блажевски - познат ТВ водител.
* Нора Шакири - позната медиумска и ТВ личност.
СОУ „Кочо Рацин“ - Свети Николе

СОУ„Кочо Рацин“ (целосно име: Средно општинско училиште „Кочо Рацин“) — средно училиште во Свети Николе, Општина Свети Николе. Насоки на училиштето се: гимназиска, земјоделска-ветеринарна, машинска и прехранбена струка.
= Историја =
Училиштето било основано на 25 септември 1961 година, од страна на народниот одбор на Општина Свети Николе. Поранешното име на ова училиште било „Јосип Броз Тито“
Во 1963 година, гимназијата го добила својот сопствен простор. Во 1981 година, со спогодба на гимназијата и стручното земјоделско училиште, биле споени двете училишта, со цел разумно искористување на наставниот кадар, менување на структурата на занимања и окрупнување на училиштето. Спојувањето и преорганизирањето значело и промена на името на училиштето во „Јосип Броз Тито“, име кое било во корелација со духот на времето.
Членови на првиот наставнички колегиум биле: Милков Круме (директор, Македонски јазик и книжевност, Руски јазик), Петров Јеленко (Историја, Латински јазик), Миланов Драган (Математика, Физика), Главинова Зоица (Хемија, Биологија), Григоров Сретен (Географија), Тодоров Гане (Државно уредување на ФНРЈ), Јовановски Русомир (Ликовно воспитание), Бицевски Трпе (Музичко воспитување), Петров Даце (Општо техничко образование), и Крушевски Илија (Физичко воспитување).
0.1 Поранешни директори
* Круме Милков
* НиколаТрајанов
* Љубомир Трајчев
* Костадин Коцев
* Митре Ѓошевски
* Зоран Тасев
* Роберт Ѓорѓиев
* Соња Трајкова
* Мијалче Михајлов
* Ристе Панев
* Маринела Зафирова – Стоиловска
* Томо Донев
* Косто Штериов
* Ванчо Миленков
* Жаклина Милошева
* Ванче Миленков
1 Учество на натпревари
Поистакнати награди и признанија се:
*2000 година - III место одбојка жени по повод патрониот празник
*2002 година - III место кошарка- младинки/ младинци- зонско првенство
*2003 година - I место мал фудбал- патронен празник
*2003 година - I место кошарка мажи/ жени – Куманово
*2003 година - II место младинки- зонски натпревари – Куманово
*2003 година - II место- кошарка – Куманово
*2006 година - III место мал фудбал во спортски натпревари- Пробиштип
*2012 година - I место на републички натпревар по француски јазик
2 Познати личности кои учеле во ова училиште
*Гордана Нацева
*Кирил Лазаров
*Благојче Крстев.
= Наводи =
Црноштица

Црноштица (|Църнощица) — село во општината Босилеград, Пчињски Управен Округ. Во 2022 година селото имало 98 жители. Селото е претежно населено со Бугари.
1 Демографија
Во селото Црноштица живеат 168 полнолетни жители, а просечната старост на населението изнесува 48,2 години (46,4 кај мажите и 50,1 кај жените). Во селото има 70 домаќинства, а просечен број на членови по домаќинство е 2,71.
Населението во ова село е многу нехомогено, а во последните три пописи приметен е пад во бројот на жители. Овое село е претежно населено со Бугари (спрема пописот од 2002 година).
Бугари, 105, 55,26%
Југословени, 43, 22,63%
Срби, 8, 4,21%
Македонци, 2, 1,05%
ДСУ „Лазар Личеноски“ - Скопје

ДСУЛУД „Лазар Личеноски“ (целосно име: Државно средно училиште за ликовна уметност и дизајн „Лазар Личеноски“) — средно училиште во Скопје, Општина Центар. Во него се образувани кадри од ликовната и применетата уметност и претставува единствено училиште од ваков вид во Македонија. Го носи името на познатиот македонски сликар Лазар Личеноски.
1 Основање и развој
Училиштето е основано со акт на АСНОМ во 1945 година, тогаш како средно художествено (уметничко) училиште. Со решение на Министерството за просвета на Народна Република Македонија на 14 ноември 1950 година, училиштето е верифицирано како „училиште за применета уметност“. Од 1980 година, училиштето го носело името „2 Август“. Со решение за промена на името од 22 декември 1993 година, училиштето добило свој патрон, и сега го носи името на познатиот македонски сликар Лазар Личеноски.
2 Познати личности кои учеле во ова училиште
* Благоја Николовски, сликар
* Марјана Станојковска, победничка на Мис Бикини на Универзумот во 2005
* Елена Сајковска, сликар
* Хелена Роза, ТВ водител, модел, новинар
* Филип Коруновски, сликар и вајар
СУ „Лазар Танев“ - Скопје

СУГС „Лазар Танев“ (целосно име: Средно училиште на Град Скопје „Лазар Танев“) — средно училиште во Скопје, Општина Центар. Училиштето е именувано по првиот градоначалник на Град Скопје Лазар Танев.
1 Основање и развој
Училиштето е основано во 1949 година со решение на Владата на НРМ по предлог на Комитетот за угостителство и туризам. При формирањето се мислело училиштето да квалификува квалификуван кадар за угостителство од сите профили: келнери, готвачи и слаткари. Бројот на учениците во првите години бил мал, а со зголемувањето на потребите од угостителски кадар се зголемувал и бројот на учениците.Една учебна година училиштето работело во Охрид, потоа во Битола, а од 1950/51 во Скопје на ул. Огњан Прица бр. 5.
Од октомври 1986 година центарот се префрлил во адаптираните простории на поранешното основно училиште „Владо Тасевски“, каде што и денес се наоѓа.
На 28.03.2006 година настанува промена на името на училиштето (Средно училиште на Град Скопје „Лазар Танев“) и истото преминува во надлежност на Град Скопје. Од учебната 2008/2009 година се отворила паралелка од хемиско-технолошката струка од образовниот профил пекар.
2 Познати личности кои учеле во ова училиште
* Слаѓана Цветковска - фото модел
* Кристина Атанасова - модел
* Катерина Стојановска - глумица и модел
СОУ „Методија Митевски Брицо“ - Македонска Каменица

СОУ„Миле Јаневски Џингар“ — Средно општинско училиште во Македонска Каменица, Општина Македонска Каменица.
1 Основање и развој
Училиштето „Миле Јаневски Џингар“ се наоѓа во центарот на Македонска Каменица.
Училиштето постои од 1966/67година како средно училиште во склоп на Методи Митевски Брицо од Делчево. Во 2009 година училиштето станува самостоен субјект и го носи името СОУ „Миле Јаневски Џингар“. Низ неговите врати влегле многу генерации кои сакале да се здобијат со многу знаење. Училиштето нуди гимназиско и стручно образование од кои учениците можат да бираат.
Во трета година учениците избираат едно од трите понудени подрачја:
општествено-хуманистичко,
природно-математичко и
јазично-уметничко подрачје.
Знаејата се доволни за да се продолжи понатаму на високо школските установи кога ќе се излезе од училишните врати.Сето тоа е добра основа и претставува патоказ по кој ние треба да го избереме правиот пат,а кој директно влијае при изградувањето на нас како личности.
Во ова училиште има 19 опремени училници,од кои два се кабинети.Кабинетот по информатика е опремен со 15 компјутери, достапни на интернет. Кабинетот по хемија е доста опремен и во него учениците изведуваат разни експерименти.Училиштето располага со една библиотека,3 канцеларии и една сала која беше реновиран од пред една година.Училиштето е опкружено со школски двор каде што учениците се релаксираат за време на одморите.
2 Познати личности кои учеле во ова училиште
* Соња Стаменкова (р. 1968) — политичарка и градоначалничка на Општина Македонска Каменица
ДСУ „Методија Митевски Брицо“ - Скопје

ДУФК „Методија Митевски-Брицо“ (целосно име: Државно училиште за физичка култура „Методија Митевски-Брицо“ ; наречено и : Фискултурно училиште“) — средно училиште во Скопје, Општина Центар.
1 Основање и развој
ДУФК "Методи Митевски – Брицо" е основано со решение на Комитетот за физичка култура при владата на НРМ бр.153 на 16.01.1950 год. како прво училиште кое подготвуваше наставен кадар од областа на физичкото и здравственото воспитание, т.е. учители по физичко и здравствено воспитание. Тоа е прво училиште за наставен кадар во Н.Р.М. во кое школувањето траеше четири години.Основањето на  училиштето е последица на динамичниот и брз развој на училишната мрежа и физичката култура во Републиката, како и од потребата од наставен кадар од ова подрачје.
Во текот на своето повеќе од шест децениско постоење училиштето секогаш во прв план ја имаше заложбата максимално да одговори на потребите на општеството образувајќи и воспитувајќи висококвалитетни кадри кои достојно ја претставуваа државата на сите нивоа (балканско, европско, светско и олимписко ниво).
Современиот развој и потребата за квалитетно средно образование кое ќе обезбеди солидна вертикална и хоризонталан проодност на училиштето доведе до размислување за трансформација на училиштето во спортска гимназија, така што истата е направена  со решение на Министерот за образование и наука  бр.11-4186/2 од 19.07.2005 год.
Со трансформацијата на училиштето во посебна стручна гимназија се надминаа проблемите со кои подолго време се среќаваа учениците и вработенитe, како што се застарените наставни програми, така што  наставниот план за спортска гимназија како флексибилен овозможува современа образовна програма која треба да ги задоволи потребите на поединците, високото образование, пазарот на трудот и општеството.
По завршувањето на првата генерација на ученици по наставниот план за спортска гимназија училиштето направи анализа и согласно резултатите поведе иницијатива за измени и дополнувања на наставниот план за спортска гимназија и истите беа донесени во 2010 год. така што учениците кои се запишаа во прва година во учебната 2010/2011 работеа според новиот, изменет и дополнет наставен план за спортска гимназија.
СУГС „Марија Кири Склодовска“ - Скопје

СУГС „Марија Кири Склодовска“ (целосно име: Средно училиште на Град Скопје „Марија Кири Склодовска“ ; познато и како: „Хемиско“) — средно училиште во Скопје, Општина Аеродром. Го носи името на познатата полска научничка Марија Кири.
1 Образовни профили
Во училиштето има 3 струки : Здравствена, Лични услуги и Хемиско-технолошка струка.
Здравствена струка :
* медицински лабораториско-санитарен техничар
* болничар/негувател
* Фармацевтски техничар
Лични услуги :
* техничар за очна оптика
Хемиско-технолошка струка :
* техничар за заштита на животна средина
2 Познати личности кои учеле во ова училиште
* Сања Николиќ
* Александар Биљановски - Дадар
* Ненад Георгиевски
ОСУ „Мирко Милески“ - Кичево

ОСУ „Мирко Милески“ — средно општинско училиште, се наоѓа во строгиот центар на Кичево на улица Рудничка бр. 2. Центарот располага со 25970 метри квадратни. На овој простор се сместени главната зграда, спортската сала, отворените игралишта за фудбал и кошарка, како и две машински работилници. Гимназијата има на располагање 24 училници, од кои во 21 може да се изведува класична настава.
Моментално во центарот наставата редовно ја посетуваат 900 ученици, а бројот на стручниот кадар што ја води наставата брои 90 лица. наставата се изведува на македонски . ОСУ Мирко Милески започна со работа дамнешната 1952/53 година како виша гимназија Мирко Милески. Со општествениот развој како и поради економските прилики се спроведуваат реформи во сите училишни центри во Р Македонија, а и нашиот центар не претставува исклучок. Во текот на долгогодишната работа покрај гимназиското образование се појавуваат и други струки.
1 Образовни Профили
# Фармацевтско-лабораториски техничар
# Општествено-хуманистичко подрачје
# Електро-техничар за компјутерска техника и автоматика
# Економски техничар
# Медицинска сестра
# Природно-математичко подрачје
# Јазично-уметничко подрачје
# Машинско-енергетски техничар
2 Познати лица кои учеле во училиштето
* Антонијо Милошоски (1990-1994) - политичар, член на ВМРО-ДПМНЕ и поранешен Министер за надворешни работи на Македонија
СУ „Наум Охридски“ - Скопје

ДСУ „Св. Наум Охридски” (целосно име: Државно средно училиште „Св. Наум Охридски”) — средно училиште во Скопје, Општина Центар.
1 Основање и развој
Училиштето официјално започна со работа во далечната 1966 година како Центар за професионална рехабилитација на инвалидизирани лица – Скопје. До 1970 година, наставата се одвивала во помошни монтажни бараки, но потоа е изграден постојниот објект со ученички дом и модерно опремени работилници. По оваа година, на стручно оспособување започнаа да се примаат и ученици со посебни образовни потреби.
Со промените во Законот за пензиско и инвалидско осигурување и Законот за средно образование, престанува да важи Правилникот за стручно оспособување на инвалиди по пат на професионална рехабилитација, поради што од учебната 1982/83 година Центарот е верифициран како училиште за стручно оспособување на ученици со посебни образовни потреби под називот Центар за рехабилитација и образование „Македонија” – Скопје.
2 Образовни профили
Во училиштето има 6 достапни струки од кои : Графичка, Машинска, Текстилна, Електротехничка, Градежна и Угостителско-туристичка струка.
ГРАФИЧКА СТРУКА
* Послужувач на графички машини
* Помошник книгоповрзувач - картонажер
* Помошник книгоповрзувач – Работно оспособување
* Помошник книгоповрзувач – картонажер (дисперзирана паралелка во Битола)
МАШИНСКА СТРУКА
* Помошник бравар-лимар
* Помошник автомеханичар
ТЕКСТИЛНА СТРУКА
* Помошник конфекционер
ЕЛЕКТРОТЕХНИЧКА СТРУКА
* Помошник електромеханичар
ГРАДЕЖНА СТРУКА
* Помошник молеро-лакер
УГОСТИТЕЛСКО-ТУРИСТИЧКА СТРУКА
* Помошник готвач
ДСУ „Митко Пенџуклиски“ - Кратово

''За македонскиот револуционер и борец, по кого е именувано училиштето, посетете ја статијата - Митко Пенџуклиски''
„Митко Пенџуклиски“ — средно училиште во Кратово, Општина Кратово.
1 Основање и развој
На 22 август 1960 година од тогашнот Народен одбор на општина Кратово е основано училиштето „Митко Пенџуклиски“ како економско училиште. Тогаш училиштето започнало со една паралелка и осум наставника, додека денес учениците учат во 19 паралелки со 513 ученика и тоа 15 паралелки во гимазиско образование и 4 паралелки во стручното образование со образовен профил – прехранбен техничар. На 25 јули 1961 година Економското училиште се трансформира во гимназиско образование.
Училиштето почнало да работи во многу тешки услови, без училишна зграда, започнало да работи во тогашното ОУ „Кочо Рацин” во вечерните часови и тоа во трета смена. Во 1963 основачот на училиштето направил напори при што била изградена нова училишна зграда во која и ден денес е сместено училиштето. Во 1978 година во составот на училиштето започнал да работи ученички дом кој бил сместен во поранешната зграда на предучилишната установа „Царка Андреева“. Во 1982 училиштето добило нов адаптиран ученички дом кој до ден денес е сместен во истиот објект. Во 1984 била пуштена во употреба спортската сала. Во 1993 биле пуштени во употреба новоизградените кабинети и лаборатории за изведување на современа настава.
Во 2003 година училиштето било вклучно во проектот „Креативна настава и учење“ при што бил формиран училиштен тим кој добил задача да работи на подобрување на работата на училиштето.
На 4 декември 2003 во училиштето свечено била пуштена компјутерската училиница од страна на Министерот за образование и наука.
На 13 април 2005 била пуштена реалната училишна компанија „Мини пекара“ од СЕА проектот.
Денес работи и центарот за кариера каде учениците се оспособуваат за активно барање на работа.
ДСУ „Нико Нестор“ - Струга

„Нико Нестор“ — средно училиште во Струга, Општина Струга. Познато е по неколкуте тепачки на ученици од македонска и албанска народност, по што биле воведени одделни етнички смени . По кратко време, етничките смени биле укинати и наставата се одвива во мешани смени.
1 Познати личности кои учеле во ова училиште
* Наумче Мојсоски - ракометар
2 Познати личности кои предавале во ова училиште
* Јован Митрески - политичар
СЕТУ „Михајло Пупин“ - Скопје

СЕТУ „Михајло Пупин“ (целосно име: Средно електротехничко училиште „Михајло Пупин“) — средно училиште во Скопје, Општина Гази Баба.
= Основање и развој =
Во 1954/1955 година за потребите на стопанството за квалификувани работници од металска струка, во индустрискиот дел на Скопје, било формирано стручното металско училиште за ученици во стопанство „Коце Металец“. Непосредно по катастрофалниот земјотрес во Скопје, во учебната 1963/1964 година, училиштето е проширено со паралелки од електро и автосообраќајната струка.
Во 1970 година изградена е новата училишна зграда во која денес се изведува воспитно-образовниот процес, со што се создадени поповолни услови за теоретска и практична настава.
Со новата мрежа на средно насочено образование во 1984 година, училиштето се трансформира во Електротехнички училиштен центар, а во мај 1993 година доби свој нов патрон „Михајло Пупин“..
Во наредниот период директори биле:
* Бејто Реџапиќ (1954 - 1955)
* Кирил Божин Кочов (1955 - 1956)
* Нада Миниковска (1956 - 1961)
* Петар Урумов (1961 - 1971)
* Спасе Христовски (1971 - 1972)
* Диме Јованов (1972 - 1976)
* Димитар Цветковски (1976 - 1989)
* Васе Попоски (1989 - 1999)
* Вера Андоновска (1999 - 2003)
* Ефтим Пејовски (2003 -2018 )
*Димитар Ѓорѓиев (2018- )
= Образовни профили =
Во училиштето се изучуваат следните профили:
Образование со тригодишно траење:
* Електроинсталатер и монтер
* Електромеханичар
Образование со четригодишно траење:
* Електротехничар за компјутерска техника и автоматика
* Електротехничар за електроника и телекомуникации
* Електротехничар - Енергетичар
СЕТУ на Град Скопје „Михајло Пупин“ – Скопје нуди повеќе видови на специјализации:
Постсредно образование (5 – степен)
* Специјализација за електрични мрежи
* Телекомуникациска специјализација
* Специјализација на аудио и видеотехника
* Специјализација на медицински и електронски апарати
Училиштето нуди и други дополнителни високопрофесионални дејности:
* Стручна оспособеност по барање и за потребите на стопанските субјекти
Во училиштето активно работат следниве организации:
* Младинската организација МЕТА која е организатор и учесник во низа школски и воннаставни активности.
* Центарот за кариера во училиштето функционира веќе 4 години.
* Реалната училишна компанија формирана и опремена од УСАИД-СЕА-проект нуди услуги од електротехничката струка.
Ангели и демони

''Ангели и демони'' (|Angels & Demons) е најпродаван мистерија-трилер роман од 2000 година напишан од американскиот автор Ден Браун и издадена од Pocket Books. Дејството се сосредоточува на потрагата на фиктивниот харвардски симболог Роберт Ленгдон да ги открие мистериите околу тајно друштво наречено Илуминати и да расплете заседа околу анулирање на Ватикан користеијќи ја разорнувачката антиматерија. Романот користи идеја на историски конфликт помеѓу науката и религијата, особено помеѓу Илуминатите и Римокатоличката црква.
1 Содржина
Кога светски познатиот харвардски криптолог Роберт Ленгтон ќе биде повикан во Швајцарската истражувачка постројка за да го анализира таинствениот симбол - врежан на градите на убиениот физичар - тој открива докази на незамисливото: повторно оживување на древното тајно братство на илуминатите, најмоќната подземна организација уште од настанувањето на светот. Сè упатува на тоа дека неминовно се ближи часот на конечната пресметка на ова братство воскреснато од Светиот стол. Најлошите стравувања на Ленгдон се потврдени во највисоките конклави, кога гласникот на илуминатите објавува дека скриле незапирлива темпирана бомба во самото срце на Ватикан. Додека трае одбројувањето, Ленгдон одлетува во Рим со Виторија Ветра, прекрасна и мистериозна италијанска научничка, за да му помогне на Ватикан во очајничката борба за опстанок.
Впуштајќи се во френетична потрага низ запечатени скрипти, опасни катакомби, напуштени катедрали, па дури и во најтајниот трезор на светот, Ленгтон и Ветра ја следат 400 години старата Патека на просветлувањето, создадена од древни симболи, која се извива преку Рим сè до одамна заборавеното дувло на илуминатите, таинствена локација каде што можеби се крие шансата за спас на Ватикан.
Медицинско училиште „Никола Штејн“ - Тетово

ОСМУ „Никола Штејн“ — средно училиште во Тетово, Општина Тетово.
1 Основање и развој
Училишниот медициннски центар „Никола Штејн“ - Тетово е формиран во 1961 година со решение бр. 05-5685 од страна на Собранието на општина Тетово под назив Средно медицинско училиште за медицински сестри и техничари. Седиштето на училишниот центар е во град Тетово на ул. „Ѓорче Петров“ бр. 23, сместен покрај Реката Пена. Во 1979 година со решение на Окружниот стопански суд во Скопје бр.1811/79 училиштето го доби називот Училиштен медицински центар „Никола Штејн“ како работна организација без основни организации на здружениот труд. Во 1961 година Средното медицинско училиште започнува да работи само со две паралелки на македонски наставен јазик, додека во учебната 1967/68 година се отворија паралелки на албански наставен јазик и првпат настава на турски наставен јазик во 1987/88 година. Училишната зграда, поточно објектот каде се изведува наставата во овој училиштен центар е изграден во 1906 година. Во училишниот центар се школуваа ученици со најголема процентуална замареност од Западниот дел на Македонија со што во поново време во училиштето се запишуваат и ученици од централна и источна Македонија.
СУГС „Панче Арсовски“ - Скопје

СУГС „Панче Арсовски“ (целосно име: Средно училиште на Град Скопје „Панче Арсовски“) — средно училиште во Скопје, Општина Гази Баба.
1 Основање и развој
Училиштето е создадено во 1960 година, кога за потребите на скопската Железарница отпочнува со работа со цел да се оспособи квалитетен кадар. Низ своето опстојување, според намената и потребитe, го менува својот предзнак. Па, така од Центар за образование при Рудници и железарница „Скопје” – Скопје во 1961 година, се преименува во Машинско – металуршки центар „Панче Арсовски”, во 1979 година, за во 2006 година да премине во ингеренции на Град Скопје и се именува како СУГС Гимназија „Панче Арсовски” Скопје. Денес во училиштето се застапени сите гимназиски подрачја (општествено – хуманистичко А и Б подрајче, природно – математичко А и Б подрачје, јазично – уметничко А и Б подрајче).
За квалитетот на образованието се грижи наставниот кадар за што говорат бројните награди и признанија освоени од учениците. Во ова училиште завршиле 40 генерации Металуршки техничари, 35 генерации со занимање од Машинска и Металуршка струка и практична обука и 20 генерации со гиназиско образование.
СОУ „Маврово-Ростуше“ - Ростуше

Средно училиште „Маврово-Ростуше“ (службено познато како Средно општинско училиште „Маврово-Ростуше“, скратено: СОУ „Маврово-Ростуше“; во минатото познато и како СОУ „Панче Попоски“) — средно училиште во селото Ростуше.
1 Местоположба
Објектот на училиштето се наоѓа во средишниот дел на селото.
2 Историја
Во 2010 година, ова училиште се издвоило како самостојно од гостиварската гимназија „Панче Попоски“.
Зградата на училиштето во текот на 2013 година била целосно обновена и проширена.
ДСТУ „Наце Буѓони“ - Куманово

Општинско средно техничко училиште „Наце Буѓони“ — средно училиште во Куманово, Општина Куманово. Училиштето го носи своето име според македонскиот комунист и учесник во НОВ - Наце Буѓони.
1 Историја
Како резултат на брзиот развој на металската индустрија во Куманово, како и потребата од металски стручен кадар, Народниот одбор на Кумановската околија во 1960 година донел Решение за основање на Училиштен центар за стручно образование во металска насока подоцна познат како Метален центар „Наце Буѓони“. Училиштето започнало со работа на 1 септември 1960 година. Во почетокот училиштето започнало да работи со две паралелки и тоа една паралелка машински техничари со 43 ученици и една паралелка за индустриски работници со 46 ученици.
Во 2009 година, училиштето располагало со 57 паралелки, од кои 32 со настава на наставен македонски јазик и 25 со настава на наставен албански јазик. Тогаш училиштето имало вкупно 1660 ученици од кои 940 со настава на македонски наставен јазик и 720 ученици со настава на албански јазик. Во училиштето наставата се изведува со четиригодишно и тригодишно траење.
Порано го носело називот Државно средно техничко училиште (ДСТУ) „Наце Буѓони“.
2 Структура
Училиштето располага и со работилници за машинска и електро струка кои комплетно се опремени благодарение на донацијата од ГТЗ и во нив се изведува практична настава.За потребите на здравствената струка училиштето има кабинет за изведување на практичната настава. Дополнително образовање на учениците од здравствената струка се изведува и во Општата болница - Куманово.
2.1 Насоки
Во О.С.Т.У “Наце Буѓони” Куманово се образуваат стручни кадри од:
* Машински струки
** Техничар за сметачко управување (четири години)
** Машинско-енергетски техничар (четири години)
** Машински механичар (три години)
* Електротехнички струки
** Електротехничар-енергетичар (четири години)
** Електротехничар за компјутерска техника и автоматика (четири години)
** Електромеханичар-ГТЗ (три години)
** Техничар за Индустриска Мехатроника (четири години)
*** Здравствена струка (четири години)
3 Галерија
Бачка Топола

Бачка Топола (српски: ''Бачка Топола/Bačka Topola'', унгарски: ''Topolya'') — град и општина во округот Северна Бачка во Војводина, Србија. На север општината се граничи со општината Суботица, на североисток со општината Сента, на исток со општината Ада, на југоисток со општината Бечеј, на југ со општината Мали Идош, на југозапад со општината Кула, а на запад со општината Сомбор.
Општината се состои од 23 населени места и има население од 38,179 жители, додека самиот град Бачка Топола има 16,154 жители. Националната структура на населението е следна: Унгарци - 59%, Срби - 30%, Црногорци - 1,4%, Русини - 0,8%, Словаци - 0,5%, останати - 8,3%
Низ општината проаѓа железничката пруга и автопатот Белград - Суботица - Будимпешта, како и сообраќајнците кои ги поврзуваат Сента, Сомбор, Бечеј и Бајмок, Бачка Паланка и Хоргош.
ДСУ Гимназија „Славчо Стојменски“ - Штип

„Славчо Стојменски“ — средно училиште во Штип.
1 Основање и развој
Училиштето е основано на 28.09.1954 година. Денес има вкупно 820 ученици и 26 паралелки.
СОУ Гимназија „Славчо Стојменски“ - Штип се наоѓа во централниот дел на град Штип, сместено од левата страна на реката Отиња, притока на реката Брегалница која минува покрај градот Штип и го одредува индустрискиот дел на градот од централното подрачје.
На западната страна од Гимназијата се наоѓаат убавата зграда на собранието на општината Штип. Источно во непосредна близина се сместени: Основното училиште „Ванчо Прке“, текстилното училиште „Димитар Мирасчиев“ и градската библиотека „Гоце Делчев“.
Северно од училиштето, спротивно на десниот брег на реката Отиња, се наоѓаат: познатиот хотел „Оаза“, работничкиот универзитет „Ванчо Прке“, домот на културата „Ацо Шопов“ и домот на АРМ (во истата зграда), пред кои во убаво пошумено зеленило се наоѓа алеата на народните херои - Славчо Стојменски, Ванчо Прке и Михајло Апостолски.
Погледот на западниот дел на училиштето целосно е свртен кон историската тврдина наречена Исар.
2 Познати личности кои учеле во ова училиште
*Родна Бурева (23 февруари 1903 - 6 ноември 1977) - првата македонска оперска пејачка;
*Борислав Крмов
Список на македонски писатели/Б

* Елизабета Баковска
* Стојче Балкански
* Славе Банар
* Димитар Башевски
* Петар Башески
* Лилјана Белева
* Бобан Богатиновски
* Русомир Богдановски
* Ана Илијоска-Богиќ
* Ѓоше Бојаџиев
* Борис Бојаџиски
* Милко Бојковски
* Генади Болиновски
* Јован Боцевски
* Јозо Т. Бошковски
* Петар Т. Бошковски
* Гордана Михаилова Бошнакоска
* Александар Букарски
* Климент Булоски
* Вера Бужаровска
* Румена Бужаровска
* Наташа Бунтеска
Список на македонски писатели/Г

* Викторија Гаго
* Јосиф Грезловски - Гандето
* Никола Гелевски
* Перо Георгиев
* Драган Георгиевски
* Ташко Георгиевски
* Христо Георгиевски
* Аполон Гилевски
* Паскал Гилевски
* Сашо Гигов - Гиш
* Ана Голејшка Џикова
* Душан Горенчевски
* Сотир Гулески
* Филип Георгиевски
* Ацо Гогов
* Татјана Гогоска
* Живко Грозданоски
* Соња Гаврилова
Список на македонски писатели/А

* Ѓорѓи Абаџиев
* Коста Абраш
* Душко Аврамов
* Тања Аждаја
* Андреј Ал-Асади
* Георги Ајановски
* Роберт Алаѓозовски
* Александар Алексиев
* Стефан Алијевиќ
* Никола Алтиев
* Марија Ангеловска
* Миле Ангеловски
* Боро Андов
* Стојан Андов
* Венко Андоновски
* Петре М. Андреевски
* Цане Андреевски
* Ивица Антески
* Зоран Анчевски
* Борис Апостолов
* Маја Апостолоска
* Олга Арбуљевска
* Славка Арсова
* Сузана Арсова
* Георги Арсовски
* Томе Арсовски
* Михо Атанасовски
* Весна Ацевска
* Лила Арсова
Список на македонски писатели/Д

* Петко Дабески
* Драган Денковски
* Младен Дилевски
* Димитар Димитров
* Љупчо Димитровски
* Лидија Димковска
* Гоце Димовски
* Петре Димовски
* Славе Ѓорго Димоски
* Димо Н. Димчев
* Ангел Динев
* Ана Динковска
* Љиљана Дирјан
* Вецко Домазетовски
* Елизабета Дончевска - Лушин
* Симон Дракул
* Васил Дрвошанов
* Миодраг Друговац
* Дејан Дуковски
* Димитрие Дурацовски
* Трајко Дурчовски
* Александра Димитрова
Список на македонски писатели/Ј

* Чедо Јакимовски
* Никола Јанев
* Владо Јаневски
* Драган Јаневски
* Славко Јаневски
* Симеон Јанков
* Михаил Јанушев
* Даринка Јанушева
* Ристо Јачев
* Љупчо Јованов
* Симона Јованоска
* Мето Јовановски (писател)
* Гордана Јовиќ-Стојковска
* Ненад Јолдески
* Мишо Јузмески
* Ирена Јорданова
* Анде Јанков
СУ „Раде Јовчевски Корчагин“ - Скопје

СУГС „Раде Јовчевски-Корчагин“ (целосно име: Средно училиште на Град Скопје „Раде Јовчевски-Корчагин“) — средно училиште во Скопје, Општина Центар. Таа е една од најпрестижните гимназии во Македонија.
1 Основање и развој
Гимназијата „Раде Јовчевски Корчагин“ е формирана во 1960та година, и оттогаш важи за строга и квалитетна образовна институција. Во 1968 година се сели во новиот објект, со што добива поповолни услови за одржување настава.
2 Список на директори
* Милислав Акимовски
* Драган Кузмановски
* Јанко Поповски
* Митруш Петрушев
* Милка Цветковска
* Јован Митревски
* Венцислав Младеновски
* Драган Арсовски
* Јордан Лукаревски
* Елена Стојанова-Димитров
3 Познати личности кои учеле во ова училиште
* Радмила Шеќеринска - политичар
* Јани Макрадули - политичар
* Никола Поповски - политичар, поранешен министер за финансии
* Доста Димовска - политичар
* Ристо Вртев - музичар
* Ирена Лазарова - Димитровска - ТВ метеоролог, придружен вокал на Тоше Проески
* Катерина Ивановска - манекенка
* Ивана Младеновска - македонска сликарка
*Зоран Ставревски - политичар
*Драган Тевдовски - политичар
*Дамјан Манчевски - политичар
*Тамара Котеска - кинематограф
4 Познати личности кои предавале во ова училиште
* Доста Димовска - политичар
* Стефан Сидовски - професор, режисер и глумец
5 Фотогалерија
Список на македонски писатели/Н

* Тихо Најдовски
* Драгица Најческа
* Душко Наневски
* Сашко Насев
* Лазо Наумовски
* Смиле Наумовски
* Волче Наумчески
* Велко Неделковски
* Миле Неделковски
* Коле Неделковски
* Ванчо Николески
* Бранислав Николов
* Кирил Николов
* Оливера Николова
* Роза Николова
* Снежана Николовска
* Васо Николовски
Гимназија „Панче Попоски“ - Гостивар

СОУ „Гостивар“ — гимназиско средно училиште во Гостивар, Општина Гостивар. До 2006 година, училиштето го носело називот „Панче Попоски“.
1 Историја
1.1 Основање
Името на училиштето било во чест на Панче Попоски (1924-1944) кој бил македонски комунист, учесник во НОВ, народен херој. Гимназијата „Панче Попоски“ е основана со одлука на Собранието на Општина Гостивар во 1960 година и започнало со работа од учебната 1960/61 со две паралелки, на македонски и албански јазик, со по 35 ученици. Првата генерација на матуранти била од учебната 1963/64 година.
1.2 2000-ти
До учебната 2004/2005, во гимназијата „Панче Попоски“ биле реализирани исклучиво Наставниот план и програмите за средно гимназиско образование. Врз основа на донесената одлука од страна на Министерството за образование и наукa (04 ноември 2004 година), во рамките на гимназијата „Панче Попоски“, од учебната 2004/2005 биле реализираат и Наставните планови и програмите за одредени образовни профили од средното стручно медицинско училиште.
Со одлука на Управниот одбор на училиштето од 8 март 2006 година, гимназијата „Панче Попоски“ била преименувана во СОУ „Гостивар“.
Во тој период, во рамките на гимназиското образование биле реализирани наставните планови и програми за реформирано гимназиско образование, односно за природно-математичко и општествено-хуманистичко подрачје. Во рамките на стручното медицинско образование се реализираат наставниот план и програмите за здравствена струка – медицинска сестра-техничар.
Во учебната 2006/07, бројот на ученици бил 2,862. Тие биле распоредени во вкупно 82 паралелки, од кои 59 гимназиски паралелки и 23 медицински паралелки (7 од гимназиските паралелки биле во Неготино, додека 7 во Ростуше).
2 Галерија
3 Поврзано
* СОМУ „Гостивар“
Список на македонски писатели/М

* Крсте Петков Мисирков
* Методи Манев
* Магдалена Македонска
* Славе Македонски
* Димче Маленко
* Калина Малеска
* Владо Малески
* Коле Мангов
* Евтим Манев
* Славка Манева
* Васе Манчев
* Владо Манчевски
* Венко Марковски
* Миле Марковски
* Стефан Марковски
* Владимир Мартиновски
* Цветко Мартиновски
* Виолета Мартиноска
* Матеја Матевски
* Кирил Манасиев
* Соња Манџук
* Никола Маџиров
* Митко Маџунков
* Марина Мијаковска
* Ленче Милошевска
* Бистрица Миркуловска
* Сања Михајловиќ-Костадиновска
* Драги Михајловски
* Константин Миладинов
* Димитар Миладинов
* Блаже Миневски
* Александар Митевски
* Слободан Мицковиќ
* Тодор Мицов
* Ранко Младеноски
Список на македонски писатели/К

* Емил Калешковски
* Иван Карадак
* Стојан Карајанов
* Ацо Караманов
* Ангел Каратанчев
* Васко Караџа
* Лазо Каровски
* Трајче Кацаров
* Блаже Китанов
* Мишо Китановски
* Ефтим Клетников
* Алдо Климан
* Зоран Ковачевски
* Славчо Ковилоски
* Сашо Кокаланов
* Блаже Конески
* Саво Костадиновски
* Игор Крајчев
* Владимир Костов
* Марина Костова
* Јован Котески
* Данило Коцевски
* Благоја Кочовски
* Никола Кочовски
* Ристо Крле
* Глигор Крстески
* Ѓорѓи Крстевски
* Христо Крстевски
* Трајче Крстески
* Ангелко Крстиќ
* Јоаким Крчовски
* Паско Кузман
* Александар Кујунџиски
* Жарко Кујунџиски
* Разме Кумбароски
* Васил Куноски
* Атанас Крлевски
Список на македонски писатели/С

* Св. Кирил и Методиј
* Св. Климент Охридски
* Св. Наум Охридски
* Сашо Тасевски
* Аврам Садикарио
* Благој Самоников
* Мирјанка Р. Селчанец
* Раде Силјан
* Благоја Силјаноски
* Стојмир Симјановски
* Стево Симски
* Мира Смаќоска-Танеска
* Бошко Смаќоски
* Михаил Сматракалев
* Веле Смилевски
* Гоце Смилевски
* Димитар Солев
* Коце Солунски
* Илинден Спасе
* Драган Спасески
* Александар Спасов
* Владислава Спироска
* Младен Србиновски
* Олгица Станковска
* Синиша Станковиќ
* Билјана Станковска
* Георги Старделов
* Луан Старова
* Горан Стефановски
* Сашо Стефановски
* Радован Стоилов
* Габриела Стојаноска-Станоеска
* Горан Б. Стојановски
* Тихомир Стојановски
* Тришо Стојановски
* Дејана Т. Стојковска
* Глигор Стојковски
* Санде Стојчевски
* Страшо Страшевски
* Јован Стрезовски
* Ацо Силјаноски
Список на македонски писатели/П

* Блаже Павловски
* Божин Павловски
* Јован Павловски
* Радован Павловски
* Димитар Пандев
* Антон Панов
* Борче Панов
* Доне Пановски
* Кирил Пејчиновиќ
* Бранко Пендовски
* Радослав Петковски
* Трајан Петревски
* Горјан Петрески
* Христо Петрески
* Митко Петро
* Марко Петрушевски
* Том Пецинис
* Владимир Плавевски
* Јордан Плевнеш
* Благоја Ристески - Платнар
* Видое Подгорец
* Ванчо Полазаревски
* Антон Панов
* Антон Попов
* Стале Попов
* Анета Попова
* Будимка Поповска
* Александар Поповски
* Анте Поповски
* Глигор Поповски
* Лазар Поп-Трајков
* Григор Прличев
* Бранко Прља
* Александар Прокопиев
* Васил Пујовски
* Ѓорѓија Пулевски
* Бранко Пендовски
* Наум Попески
3 октомври (настани)

1873, Капетан Џек и другарите се обесени за нивното учество во војната Модок.
1918, Царот Борис III го презема бугарскиот престол
1929, Кралството на Србите, Хрватите и Словенците е преименувано во Кралство Југославија, (Земја на Јужните Словени).
1932, Ирак добива независност од Британија.
1943, Главниот штаб на НОВ и ПО на Македонија упати Манифест до македонскиот народ во кој се изнесени основните прашања во врска со ослободителната борба на македонскиот народ, одликите на ослободителното движење, потребата за единство на македонскиот народ со сите националности во ослободителната борба.
1954, Во Лондон на конференцијата на девет западни земји е одлучено СР Германија да стане член на Северноатланскиот пакт.
1995, Врз претседателот на Република Македонија Киро Глигоров е извршен атентат. Глигоров го преживеа атентатот со тешки повреди во пределот на главата. На местото на атентатот загина неговиот шофер Александар Спировски, а е повреден телохранителот на Глигоров, Илчо Теовски.
1995, Франција, наспроти меѓународниот притисок против јадрени тестирања, изврши нова јадрена проба во јужниот Тихи Океан.
Гренд слем

Постојат само четири тениски турнири кои го носат епитетот Гренд слем:
* Отвореното тениско првенство на Австралија
* Отвореното тениско првенство на Франција
* Вимблдон
* Отвореното тениско првенство на САД
Секој од нив се одржува по еднаш во текот на календарската година. Во текот на одржувањето на овие турнири, тенисерите и тенисерките се натпреваруваат во поединечна конкуренција, но исто така и во парови, односно двојки (машки, женски и мешани).
Овие турнири се најважни во очите на тениската јавност а и бодовите што ги носат се вредносно најголеми. Истото важи и за наградниот фонд.
Доколку еден играч ги освои сите овие турнири во текот на една година, тогаш тој постигнува календарски гренд слем. Доколку ги освои последователно, но не во текот на една иста година (на пример, не го освои Австралијан Опен, но ги освои трите останати гренд слема, а следната година се закити со титулата на Отвореното Тениско Првенство на Австралија), тогаш играчот постигнува некалендарски гренд слем. Доколку пак ги освои сите турнири, иако не последователно, тој постигнува кариерен гренд слем.
3 октомври (починале)

1690, Роберт Баркли, шкотски писател.
1701, Џозеф Вилијамсон — англиски политичар.
1910, Жан Анри Дигнан — швајцарски филантроп, основач на Меѓународниот комитет на Црвениот крст и добитник на Нобеловата награда за мир во 1901 година.
1931, Карл Ниелсен — дански композитор.
1994, Даб Тејлор — американски глумец.
2004, Џенет Ли — американска глумица.
2016, Љупка Димитровска — македонско-хрватска пејачка.
Отворено тениско првенство на Австралија

Отвореното тениско првенство на Австралија (Австралијан Опен) се одржува секој јануари во Мелбурн. Тој е првиот од четирите Гренд Слем тениски турнири во годината. За првпат се одржува во 1905 година. Како и другите три Гренд Слеми, на него учествувале најдобро рангираните аматерски тениски играчи, а самиот турнир го носел името Првенство на Австралија сè до појавата на отворените првенства во 1968 година. Најпрво натпреварите се играле на трева, но поради опасноста од тоа турнирот да падне во заборав, тој е преместен во Мелбурн парк на нови терени и оттогаш се игра на тврда подлога. Матс Виландер е единствениот тениски играч што го има освоено Австралијан Опен и на трева и на тврда подлога.
Од 1977 до 1985 година Австралијан Опен се одржува во декември, пред преместувањето во јануари во 1987. Во 1986, токму поради промената на календарскиот распоред, турнирот не се одржува.
Двата главни терени, Род Лејвер и Водафон Арената, се необични поради тоа што поседуваат движечки покриви со кои тие можат да се покријат во случај на преголема жештина или дожд. Засега, тој е единствениот Гренд Слем кој може да се игра на затворено. Сепак, моментално се гради покрив од овој тип и на централниот терен на Вимблдон и истиот треба да биде завршен најдоцна до 2009 година.
Бидејќи се одвива во летниот период, ''Отвореното Тениско Првенство на Австралија'' е познато по своите озлогласени жешки денови - многу често влагата и температурите достигнуваат екстремни вредности поради што организаторите често се приморани да применат своја политика во однос на распоредот и начинот на одигрувањето на мечевите.
Ролан Гарос

Отворено тениско првенство на Франција (|Tournoi de Roland-Garros), попознат како Ролан Гарос, е голем тениски турнир кој се одржува во текот на две недели меѓу средината на мај и почетокот на јуни во Париз, Франција, на стадионот Ролан Гарос. Тој е втор во низата на Гренд Слем турнирите во годишниот тениски календар и најважниот тениски турнир на земјена подлога во светот. Обично се смета и за втор најзначаен тениски турнир воопшто, веднаш зад неофицијалното светско тениско првенство - Вимблдон, иако во однос на посетеноста и телевизиските преноси е водечки. Поради бавната подлога и мечевите од пет сета во машка конкуренција, без тај-брејк во последниот сет, Ролан Гарос се смета за физички најисцрпувачкиот тениски турнир во светот .
Блиндхајм

Блиндхајм (герм. ''Blindheim'', а на англ. ''Blenheim'') — општина во округот Дилинген, Баварија во Германија, и се состои од неколку села. Населението брои околу 1,700 жители. За административни цели Блиндхајм соработува со блискиот град Хехштет.
На 13 август, 1704 се случила Битката кај Блиндхајм близу ова село, и била од решавачко значење за Војната за шпанското наследство.
1 Поврзано
* Бленем
* Бленемски дворец
Холоцен

Холоценската епоха е геолошки период што започнува приближно 11.550 календарски години пред денешно време, односно околу 9600 п.н.е.) и истата продолжува до денес. Холоценот е дел од неогените и квартерни периоди и доаѓа по плеистоценската епоха. Неговото име доаѓа од грчките зборови (''холос'', сосема или потполно) и (''каинос'', ново), со комбинирано значење „сосема блиско, ново“.
Холоценот уште го носи и името „алувиумска епоха“, но ова име е веќе подзаборавено.
Во 2018 година Меѓународната унија на геолошки науки ја подели холоценската епоха на три времиња: гренландско (пред 11.700 до пред 8.200 година), северногрипско (од пред 8.200 до 4.200 години) и мегалајско време (од пред 4.200 години до денес).
1 Поврзано
* Антропоцен
Ogg

OGG или Ogg Vorbis е бесплатен аудиоформат, алтернатива на широкораспространетиот формат MP3. Сличен е со останатите аудиоформати но се разликува во тоа што е во потполност бесплатен и предввиден е во целост ги замени заштитените аудиоформати. Тоа практично значи дека можете да кога корисникот ги шифрира сите аудиозаписи во форматот Ogg Vorbis, тој никогаш нема да има каков било проблем, како што тоа би било ако аудиозаписот шифриран во MP3 формат, а потоа ставел на мрежна страница, макар и притоа за тоа да не барате паричен надомест. Додека за правата на форматот MP3 треба да одвоите соодветен паричен процент за сопственикот на правата.
Препорачливо е да овој формат не се претвори од MP3 формат туку директно од аудиозаписот бидејќи записот на Ogg Vorbis во тој случај ќе звучи многу понеквалитетно од тоа што практично може да звучи (кога се збори за понеквалитетно се мисли на репродукцијата на звукот со добра опрема. Инаку со опрема која се користи во секојневието и таквиот запис е со доволно добар квалитет).
Наставката на податотеките Ogg Vorbis е *.ogg.
Врчвите (Берово)

Врчвите — некропола–тумули од железното време. Се наоѓа на околу 5 километри источно од Берово, на десната страна од долината на Брегалница, на терен што се шири од двете страни на полскиот пат за Чучурските Колиби. Има 4 тумули, наредени во линија исток-запад, на растојание од 20 метри еден од друг. Тумулот I, што лежи на југоисточниот крај, е прилично добро зачуван и има пречник во основата од околу 16 метри и височина од 1,5 метри. Другите могили се доста оштетени од ерозија и од диво копање така што обликот и димензиите не можат точно да им се одредат.
1 Поврзано
* Бреза — населба од доцноантичкото време;
* Градиште — населба и некропола од доцноантичкото време;
* Долно Градиште-Јабланица — населба од римското време;
* Келаклевец — населба од доцноантичкото време;
* Ковачилница — утврдена населба од железното и доцноантичкото време и средниот век;
* Куќата — населба од римското време;
* Линако — населба од доцноантичкото време;
* Пашајлов Преслап — населба од доцноантичкото време;
* Попов Рид — градиште од доцноантичкото време;
* Свети Архангел Михаил — средновековни јами;
* Селца — населба од римското време;
* Шабанско Градиште — градиште од доцноантичкото време; и
* Широк Дол — могили од доцноантичкото време.
Вимблдон (тенис)

Првенството Вимблдон, или многу попознат само како Вимблдон — најстариот голем турнир во тенис и е општо признат и како најпрестижен во ''белиот спорт''.
Се одржува секоја година кон крајот на јуни и почетокот на јули во период од две седмици (обично завршува, најдоцна, на втората недела во јули) на тениските терени на ''Ол Ингланд Клубот'' (''All England Lawn Tennis and Croquet Club'') во Лондон, Англија. Турнирот е третиот Гренд Слем настан по ред, веднаш по Австралијан Опен и Ролан Гарос, а пред ЈуЕс Опен. Често, како резултат на честите врнежи, самиот настан се оддолжува.
Симултано се одржуваат неколку турнири, сите за време на истиот период, и тоа во поединечна конкуренција кај мажите, поединечна конкуренција кај мажите, во двојки кај мажите и жените, како и во мешани двојки. Младинските турнири – поединечна конкуренција за момчиња, поединечна конкуренција за девојки, двојки за момчиња и двојки за девојки – исто така се одржуваат. Покрај тоа, Вимблдон е познат и по своите специјални турнирски типови: двојки за мажи над 35 години, двојки за мажи над 45 години, двојки за жени над 35 години и двојки за лица во инвалидска количка.
1 Галерија